Hvor skal jeg starte.
Siden jeg flyttede ind i min lejlighed har jeg haft TDC (snart 2 år)
Efter en periode uden problemer blev mit abonnement pludselig opsagt af TDC (Jeg havde det på betalingsservice) Jeg var ikke opmærksom på at de sendte regninger til mig da jeg regnede med at det kørte på betalingsservice. Jeg fik en masse rykkegebyr og de var ved at sende mig i RKI og havde valgt at "låse" min konto.
Jeg spørger ind til hvad der er sket og hvordan det kan forekomme, og de svarer blot med at de faktisk ikke ved hvorfor. Men for at jeg skal kunne få internet ved dem igen er jeg nød til at betale regningerne (forståeligt) rykkegebyrne (lidt uforståeligt, det er deres fejl) og oprette et nyt abonnement (fuldstændig uforståeligt). Jeg bliver kommanderet til at gå ned i TDC butikken og blive oprettet på ny. Der møder jeg en medarbejder der siger at jeg sagtens kan få et nyt abonnement, men det kræver at jeg opretter en sammenpakke med tv og internet, for ellers skal jeg betale 1000 kr i oprettelsesgebyr. (Virker meget som bondefangeri) Men han lovede at hvis jeg sagde tv-delen op inden for kort tid, skulle der ikke være nogle problemer.
Jeg ringer ind til TDC kort tid efter som medarbejderen fremlagde at jeg skulle. Der går dog ikke meget længe og jeg får regninger for tv og ud over det får jeg en regning for tv udstyret som fulgte med (slet ikke brugt). Nede i butikken fik jeg af vide at jeg ikke skulle betale for udsyret men alligevel kommer der en regning. (Det er tidpunktet hvor jeg skriver den første anmeldelse herinde.) 

"Hej.
Der var sket nogle fejl fra TDC's side omkring regning, udstyr og kommunikation imellem deres butik og hovedkontor. Så jeg havde ingen internet.
Først ringede jeg ind og bedte dem om at fikse det, men jeg fik af vide jeg skulle gå ned i butikken og klage. Derefter gik jeg ned i butikken og klagede omkring hvad der skete. Sjovt nok sagde de dernede at jeg skulle ringe ind til deres callcenter igen (meget dårlig service) 
Jeg fik fat i en Christina Sørensen (jeg mener det var det hun hed) 
Jeg var lidt skrap ved hende fordi jeg var kørt træt af hendes kollegaer, det beklager jeg, men det så ud til det hjalp. Hun var lige væk i nogle minuttet i telefonen og på ingen tid fik hun det hele fikset. Jeg havde internet den samme dag og sørgede for at mit udestående (som TDC havde lavet) blev fjernet. Jeg må indrømme at hun reddede min dag og uge :) fantastisk service fra hendes side og det gør at jeg bliver i TDC. Og muligvis kan glemme de fejl der er lavet. Stor kudos til hende. I burde give hende kage fordi hun er den eneste som har lavet god service til mig inde ved jer.”

Men efter jeg har skrevet det her, er det hele ikke lyserøde skyer og dejlig himmel alligevel. Jeg ændre opslaget herinde med følgende:
”Efterfølgende skulle det hele været i orden og det er det ikke og de har sendt en regning på 3200 som jeg ikke kan forstå. Jeg ringede ind og bedte dem om at sætte sig ind i sagen og få hende jeg snakkede med sidst til at ringe til mig og det har de ikke gjort endnu. Det var i sidste uge jeg ringede til dem"  
Der skete intet og jeg måtte ringe ind til kundeservice igen. De siger så at der også er noget internet udstyr som også skulle sendes ind til dem. (Hvorfor får jeg ikke det af vide da jeg skal ind med tv-udstyret??) Okay helt fair nok jeg går igen ned i butikken med det og får en udskrift på at det er afleveret. Kundeservice vil slette hele regningen igen og lave en ny konto til mig igen. Igen. 
Jeg regnede med at det hele kørte på skinner, men jeg får flere rykkere igen da TDC mener jeg ikke havde betalt regningerne. Jeg kunne se at det var betalt via betalingsservice men alligevel fik jeg girokort. Det viser sig at jeg havde betalt til TDC bare til den gamle konto. Så jeg havde nogle penge inde ved dem men bare ikke på den rigtige konto. De kunne godt se at jeg havde to kontoer men de kunne ikke gøre noget. Jeg skulle betale de girokort også ville jeg få penge tilsendt som check. Mærkeligt men fair nok. Kundeservice og jeg indgår en aftale at jeg bare kan betale med mit kort og lave det der hedder ”kortbetaling”. Så vi slipper for betalingsservice laver fejl igen. Hvis det var dem som lavede fejl. Det er jeg selvfølgelig klar på, da jeg bare gerne vil have det her ud af min verden så jeg kan fokusere på andre ting end TDC. Det var dog ret ubehageligt at jeg skulle oplyse mit kortnummer, udløbsmåned/år og kontrolcifre over telefonen, men ifølge dem var det den eneste udvej. Det måtte jeg så gå med til og hun lovede at det hele skulle køre på skinner, og at betalingen af regningerne ville blive månedligt med kortbetaling.
Men en fejl kommer sjældent alene. I hvert fald ved TDC. Jeg fik et girokort mere og jeg, som nu har erfaret at det ikke er et godt tegn, ringer straks ind og hører om det kan passe at jeg skal betale den her. Den kvindelige kollega, som var hende jeg havde snakket med før, fortæller mig at jeg ikke skal tænke over det fordi vores aftale om at det kørte via mit kort måndeligt. 
Men lige som jeg gik at troede at det hele skulle være i orden og ingen problemer med TDC;
Er der fejl igen.
Jeg har fået 3 girokort for internet og som selvfølge, ringer jeg ind til kundeservice og spørger hvad der er galt og oplyser at jeg er ved at være træt af at ringe ind til dem konstant. Jeg får en meget irriteret medarbejder der er fuldstændig uforstående. Han afbryder mig hele tiden og siger at jeg skal betale den her regning også er det hele ude af verdenen. Jeg prøver at sige at det er jo deres fejl og jeg vil bare gerne have en afklaring på det, men ifølge ham kunne det ikke høres tale om. Jeg skulle bare betale den regning nu og så betale de girokort der vil komme efterfølgende. Jeg spørger om jeg ikke kan tale med den kollega jeg talte med sidst da vi havde en aftale om at det hele kørte på månedligt betaling med mit dankort. Selvom hun lavede en fejl, så var hun i det mindste serviceminded og det er menneskeligt at lave fejl. Men Patrick (efternavn kan gives til TDC når de kontakter mig) siger jeg bestemt ikke kan snakke med hende fordi de havde nogle minutter de skulle holde sig inden for og vi kunne have løst problemet med det samme hvis jeg bare betalte regningen. Han er fuldstændig ligeglad med at det endnu engang er en fejl fra TDCs side af og han siger direkte at jeg kunne have betalt regningen 8 gange nu og at vi skulle lade vær med at køre ud på sidespor. Hans stemme blev endda ret grov og han insisterer på at jeg skal fokusere på den her regning og igen beder mig om at betale den regning og betale girokortene som vil komme efterfølgende. Jeg må opgivende give efter for det her kontrollerende og usympatiske menneske og oplyser endnu engang mit kortnummer, udløbsmåned/år og kontrolcifre. Meget ubehagelig oplevelse. Jeg siger igen at jeg meget gerne vil have hans kvindelig kollega til at ringe til mig igen da jeg ikke kan forstå at hun havde lavet den her fejl, og da jeg ved at hun havde sympati for mig sidst ville det være rart at snakke med en i firmaet som faktisk var rar. Han sagde at han kun kunne sende en mail til hende og at det slet ikke var sikkert hun ville ringe mig op. Han ville ikke love det da de har de her minutter de skal holde sig inden for.
Jeg er virkelig ked af at jeg skal opleve sådan en service ved TDC. Jeg forstår ikke hvorfor der ikke er bedre styr på deres kunder og hvad sager der kører med dem. De kan kun finde sager på en hvis vedkommende oplyser deres 9 cifrede kontonummer. I mit tilfælde har jeg haft flere forskellige kontonumre, så ingen har kunne se at der er sket noget tidligere hver gang jeg har ringet ind. Eller i sidste ende har de kunne men det har ofte tager lang tid før det sker. Det sjove er at jeg har hver eneste gang, jeg har ringet ind til dem, oplyst min telefonnummer. Men det bliver åbenbart ikke sammenkoblet med mine kontonumre. Men kort og godt. TDC er utrolig ringe til at håndtere deres kunder og som jeg har oplevet, så vil de ikke det bedste med deres kunder. De vil kun udnytte og give dårlig service.

Desuden er svaret fra TDC på den gamle anmeldelse.